recursal/SuperWikiNEXT-32B huggingface dataset:
**अतर्रा** (Atarra) भारत के उत्तर प्रदेश राज्य के बांदा ज़िले में स्थित एक नगर है। यह इसी नाम की तहसील का मुख्यालय भी है।

विवरण
-----

अतर्रा को ब्रिटिश राज के काल में 1874 में पहली राजधानी नई दिल्ली से ५०० किमी दक्षिण-पूर्व में, देश के मध्य भाग में, बांदा जिले और उत्तर प्रदेश राज्य में स्थित है। समुद्र तल से १४१ मीटर ऊपर अतर्रा बुज़ुर्ग  उद्धरण वांछित  में स्थित है , और इसमें ४६,१६८ निवासी हैं। नगर पंचायत का दर्जा मिला फिर आजादी के बाद 1967 में नगर पालिका का दर्जा मिला। नगर पंचायत में पहले चेयरमैन मुन्नू लाल अवस्थी के करिन्दा ठाकुर मतोला सिंह बने तो नगर पालिका गठन के बाद पहले चेयरमैन छेदी लाल दुबे बने। गौरवशाली इतिहास समेटे इस नगर पालिका क्षेत्र में अभी भी बिजली पानी जैसी मूलभूत जरूरतों की दरकार है।नगर पालिका परिषद अतर्रा को बी श्रेणी का दर्जा अभी तक नहीं मिला है। कहने को नगर पालिका पर व्यवस्थाएं नगर पंचायत की तरह है। 25 वार्डो वाली नगर पालिका में 25 वार्ड है। कुल 33154 मतदाता है। आबादी का 62.09 फीसदी मतदाता है। 20 मतदान केंद्र व 49 बूथ है। दो जोन व पांच सेक्टर चुनावी व्यवस्था के लिए बने।अंग्रजी हुकूमत में 1914 गठन के बाद ठा मतोला सिंह अध्यक्ष बने। इसके बाद बैजनाथ कमाण्डर, जगन्नाथ सिंह, राजाराम रूपौलिहा, शिवराम सिंह, बृजगोपाल पाण्डेय अध्यक्ष बने। 2 अक्टूवर 1967 को टाउन एरिया से नगर पालिका परिषद का दर्जा अतर्रा को मिला। पहले चेयरमैन 1970 में छेदी लाल दुबे हुये। लेकिन कुछ समय बाद विवाद के चलते कई आंशिक चेयर मैन ओमकारनाथ अग्रवाल, श्रीनिवास गुप्ता, दयाल चन्द्र जाटव आदि रहे। 1988 में लाला घनश्याम सिंह अध्यक्ष निर्वाचित हुए। 1995 में रमेश चन्द्र कुरील, वर्ष 2000 में कल्लूराम जाटव, 2006 में भरतलाल कोटार्य व वर्ष 2012 में पुष्पा जाटव चेयर मैन चुनी गई।

इन्हें भी देखें
---------------

* बांदा ज़िला, उत्तर प्रदेश

बाहरी कड़ियाँ
-------------

* पंच-धकारी एक शहर की कथा-यात्रा

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
घूमता हुआ ग्राइंडर
अपघर्षण से पदार्थ का कटना
**ग्राइण्डिंग** (Grinding) या पेषण एक अपघर्षक मशीनिंग प्रक्रिया (abrasive machining process) है जो काटने के लिये शीण चक्र (grinding wheel) का उपयोग करती है।

**घर्षक** या **ग्राइण्डर** लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। ये घर्षक प्राकृतिक तथा बनावटी पदार्थों को मिलाकर बनाया जाता है। कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर आदि प्राकृतिक घर्षक हैं, जिनका उपयोग पेषण पत्थर (सिलवट्ट / ग्राइन्डिंग स्लैब) और शाणचक्रों (grinding wheels) के बनाने में होता है। दूसरे प्राकृतिक घर्षक भी हैं, जो इतने लाभदायक और अधिक उपयोगी नहीं हैं।

बनावटी घर्षकों में कारबोरंडम (carborundum), पिसा हुआ लोहा तथा इस्पात हैं। कारबोरंडम, कार्बन तथा कुरुबिंद को मिलाकर बनता है। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर घर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।

इन प्राकृतिक तथा बनावटी घर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।

रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।

घर्षक की संरचना पर ध्यान देना जरुरी है। संरचना से मतलब घर्षक के कणों की एक दूसरे से दूरी से है। दूर-दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।

घर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के घर्षक से अच्छी कटती हैं और इसी प्रकार ये घर्षक प्रमार्जन के लिय भी ठीक होते हैं। मोटे कण के घर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।

विभिन्न प्रकार के अपघर्षण कार्य
**अनुकृति गोसाई** (जन्म: २५ मार्च, १९९४) एक मॉडल और टी.वी में प्रस्तोता हैं।  २०१३ में मिस इंडिया प्रतियोगिता में सुन्दरी प्रतियोगिता (मिस प्रकाश उत्पन्न) जीती थी। बाद में मिस इंडिया एशिया पैसिफिक - २०१४ प्रतियोगिता जीती। अभी वह मॉडलिंग कर रही हैं और ज़ूम टी.वी में टीवी एंकर भी हैं।  २०१५ में प्रकाशित ("टाइम्स ५० सबसे वांछनीय महिलाओं २०१४") लिस्ट में वह ४९वें नंबर पर हैं।

जीवन
----

अनुकृति गोसाई का जन्म उत्तराखंड राज्य के गढ़वाल प्रान्त में हुआ था। अनुकृति के पिता का नाम उत्तम गोसाई है और माता का नाम नर्वदा गोसाई हैं, जो कि एक शिक्षिका हैं। अनुकृति तीन भाई बहनों में सबसे बड़ी बहन हैं। अनुकृति की प्रारंभिक शिक्षा आर्मी पब्लिक स्कूल (कक्षा १२ तक) लैंसडौन में हुई हैं और बाद में बी.टेक देहरादून इंस्टिट्यूट ऑफ़ टेक्नोलॉजी से किया। अपनी शिक्षा पूरी करके वह मुंबई चली गई।

फिल्मी जीवन
-----------

अनुकृति का मॉडलिंग कैरियर २०१३ में शुरू हुआ जहां पर "मिस इंडिया डेल्ही २०१३" का खिताब जीता और बाद मैं इसी प्रतियोगिता मैं चौथे स्थान पर रही। इसके अगले वर्ष वह "मिस इंडिया एशिया पैसिफिक-२०१४" प्रतियोगिता जीती और बाद मैं दक्षिण कोरिया मैं वह टॉप पांच में रही। आज मानी जानी मॉडल के साथ टीवी एंकर भी हैं।

पुरस्कार एवं सम्मान
-------------------

* महात्मा गांधी सम्मान (अंतराष्ट्रीय स्तर पर योगदान के लिए)
* उत्तराखंड फिल्म अकादमी से अवार्ड (अपने क्षेत्र में उत्कृष्ट योगदान के लिए)

सन्दर्भ
-------

1. ↑  "ब्यूटी और ब्रेन के दम पर बनूंगी मैं मिस इंडियाः अनुकृति गोसाई". अमर उजाला. मूल से 14 अप्रैल 2015 को पुरालेखित. अभिगमन तिथि 1 सितंबर 2015.
2. ↑  "18 की उम्र में बनी Miss India Asia Pacific, चैनल में करती हैं एंकरिंग". dainikbhashar.com. मूल से 23 सितंबर 2015 को पुरालेखित. अभिगमन तिथि 1 सितंबर 2015.

बाहरी कड़ियाँ
-------------

* आधिकारिक वेबसाईट
मुगलकाल में मुहम्मद शाह (1719-1728) के शासनकाल में कोल के गवर्नर साबित खान ने 1724 में इसका निर्माण शुरू कराया था। इसमें चार साल लगे और 1728 में मस्जिद बनकर तैयार हो पाई। मस्जिद में कुल 17 गुंबद हैं। मस्जिद के तीन गेट हैं। इन दरवाजों पर दो-दो गुंबद हैं। शहर के ऊपरकोट इलाके में 17 गुंबदों वाली यह जामा मस्जिद है यहां एकसाथ 5000 लोग नमाज पढ़ सकते हैं। यहां औरतों के लिए नमाज पढ़ने का अलग से इंतजाम है। इसे शहदरी (तीन दरी) कहते हैं। 

देश की शायद यह पहली मस्जिद होगी, जहां शहीदों की कब्रें भी हैं। इसे गंज-ए-शहीदान (शहीदों की बस्ती) भी कहते हैं तीन सदी पुरानी इस मस्जिद में कई पीढ़ियां नमाज अदा कर चुकी हैं। अनुमान है कि इस वक्त मस्जिद में आठवीं पीढ़ी नमाज पढ़ रही है। 

290 साल पहले बनी इस जामा मस्जिद में आठवीं पीढ़ी नमाज अदा कर रही है। इसके गुंबदों में ही कई कुंतल सोना लगा है। यहां कुल कितना सोना लगा है, इसका किसी को अन्दाजा नहीं हैं। इस जामा मस्जिद में यह भी खास हैं कि जामा मस्जिद में 1857-गदर के 73 शहीदों की कब्रें भी हैं। इस पर भारतीय पुरातत्व विभाग कई साल पहले सर्वे भी कर चुका है यह अलीगढ़ में सबसे पुरानी और भव्य मस्जिदों में से एक है। इसको बनने में 14 साल लगे थे। मस्जिद बलाई किले के शिखर पर स्थित है तथा यह स्थान शहर का उच्चतम बिंदु है। अपने स्थिति की वजह से, इसे शहर के सभी स्थानों से देखा जा सकता है।

मस्जिद के भीतर छह स्थल हैं जहां लोग नमाज अदा कर सकते हैं। मस्जिद का जीर्णोद्धार कई दौर से गुजरा तथा यह कई वास्तु प्रभावों को दर्शाता है। सफेद गुंबद वाली संरचना तथा खूबसूरती से बने खम्भे मुस्लिम कला और संस्कृति की खास विशेषताएं हैं।

सन्दर्भ
-------

1. ↑  "Gold in Aligarh Masjid: अलीगढ़ की जामा मस्‍जिद विश्‍व में क्‍यों है प्रसिद्ध, क्‍या है खास, पढ़ें विस्‍तृत खबर". *Dainik Jagran*. अभिगमन तिथि 2022-11-30.

इन्हें भी देखें
---------------

बाहरी कड़ियाँ
-------------
प्रणाभ मुखारजी
भारत में 2005 के वित्त अधिनियम ने एक नए शुल्क की शुरुआत की, जिसे **अनुषंगी लाभ कर** या फ्रिंज बेनेफिट टैक्स (एफबीटी) कहा गया। यह आयकर अधिनियम, 1961 के अध्याय 12 एच (अनुच्छेद 115डब्लू से 115डब्लूएल तक) में अंतर्निहित है। एफबीटी की उत्पत्ति उस निगम प्रवृत्ति से विकसित हुई, जिसके तहत कर्मचारी को दिया जाने वाला वेतन कम होता है परंतु उसे प्राप्त अनुलाभ काफी अधिक होते हैं। 

अनुषंगी लाभ कर (एफबीटी) नियोक्ता कंपनी द्वारा देय वह अतिरिक्त कर होता है, जो नियोक्ता कंपनी द्वारा अपने नियुक्तों को प्रदान किये गए या प्रदान किये हुए माने गए अनुषंगी लाभों के मूल्य पर देय होता है। अनुषंगी लाभ कर उन नियोक्ताओं द्वारा देय होता है जो एक कंपनी, एक फर्म, व्यक्तियों का एक संगठन (न्यासों और व्यक्तियों के निकाय को छोड़ कर) , एक स्थानीय प्राधिकरण, एकल व्यापारी या कृत्रिम न्यायिक व्यक्ति है। यह कर उस अवस्था में भी देय होता है, जहां नियोक्ता की अन्यथा करपात्र आय नहीं है। अनुषंगी लाभों को, नियोक्ता द्वारा अपने नियुक्तों को (भूतपूर्व नियुक्तों सहित) उनकी नियुक्ति के कारण से प्रत्यक्ष या अप्रत्यक्ष रूप से प्रदान किये गए कोई भी विशेषाधिकार, सेवा, सुविधा या सुख-साधन, के रूप में परिभाषित किया किया जाता है। इनमें कुछ विशष्ट मदों पर किये गए व्ययों और भुगतानों का भी समावेश किया जाता है। एफबीटी के दायरे में आने के लिए यह लाभ प्रत्यक्ष रूप से प्रदान करना अनिवार्य नहीं है। यदि यह लाभ किसी तीसरे व्यक्ति, या नियोक्ता के किसी सहयोगी या नियोक्ता के साथ किये गए किसी समझौते के माध्यम से भी प्रदान किया जाता है फिर भी इस पर एफबीटी लागू होगा। 

अनुषंगी लाभ के मूल्य की गणना अनुच्छेद 115डब्लूसी के तहत प्रावधानों के अनुसार की जाती है। अनुषंगी लाभ के करपात्र मूल्य के निर्दिष्ट प्रतिशत पर एफबीटी देय होता है। इसके अलावा, घरेलू और विदेशी, दोनों प्रकार की कंपनियों के मामले में एफबीटी पर अधिभार भी अधिरोपित किया जायेगा, और इसपर शिक्षा उपकार भी देय होगा। अनुच्छेद 115डब्लूडी के प्रावधानों के अनुसार प्रत्येक कंपनी को निर्धारण वर्ष की 31 अक्टूबर तक निर्दिष्ट प्रारूप में कर निर्धारण अधिकारी को अनुषंगी लाभ का कर विवरण भी प्रस्तुत करना होगा। वर्तमान कानून के अनुसार स्टॉक ऑप्शन (अंष योजना) को भी अनुषंगी लाभ माना गया है, और वह भी करपात्र है। नियुक्त द्वारा विकल्प को स्वीकार करने के दिनांक के अंश भाग के निष्पक्ष बाजार मूल्य में से नियुक्त द्वारा वास्तविक भुगतान किये गए मूल्य को घटाने से जो राशि आएगी उसे अनुषंगी लाभ माना जायेगा। निष्पक्ष बाजार मूल्य का निर्धारण केंद्रीय प्रत्यक्ष कर बोर्ड द्वारा निर्धारित पद्धति के अनुसार किया जायेगा।
**अन्वयव्यतिरेक** न्याय के अन्तर्गत सत्य को जानने का एक साधन है।

अनुमान में हेतु (धुआँ) और साध्य (आग) के संबंध का ज्ञान (व्याप्ति) आवश्यक है। जब तक धुएँ और आग के साहचर्य का ज्ञान नहीं है तब तक धुएँ से आग का अनुमान नहीं हो सकता। अनेक उदाहरणों में दोनों के एक साथ रहने से तथा दूसरे उदाहरणों में दोनों का एक साथ अभाव होने से ही हेतुसाध्य का संबंध स्थिर होता है। हेतु और साध्य का एक साथ किसी उदाहरण (रसोईघर) में मिलना अन्वय तथा दोनों का एक साथ अभाव (तालाब) व्यतिरेक कहलाता है। जिन दो वस्तुओं को एक साथ नहीं देखा गया है उनमें से एक को देखकर दूसरे का अनुमान नहीं किया जा सकता, अत: अन्वय ज्ञान की आवश्यकता है। किंतु धुएँ और आग के अन्वय ज्ञान के बाद यदि आग को देखकर धुएँ का अनुमान किया जाए तो वह गलत होगा क्योंकि आग बिना धुएँ के भी हो सकती है। इस दोष को दूर करने के लिए यह भी आवश्यक है कि हेतुसाध्य के एक साथ अभाव का ज्ञान हो। धुआँ जहाँ नहीं रहता वहाँ भी आग रह सकती है, अत: आग से धुएँ का ज्ञान करना गलत होगा। किंतु जहाँ आग नहीं होती वहाँ धुआँ भी नहीं होता। चूँकि धुआँ आग के साथ रहता है (अन्वय) और जहाँ आग नहीं रहती वहाँ धुआँ भी नहीं रहता (व्यतिरेक), इसलिए धुएँ को देखकर आग का निर्दोष अनुमान किया जा सकता है।
**झाझड़िया** एक जाट गोत्र है। 

  

It is a matter of research to identify place called Jhirka mentioned by Jat Historians.

  

Jhirka is a village in Dantewara tahsil and district in the state of Chhattisgarh.

Ram Sarup Joon [9] writes that Adrayan or Adhrayan, Andha or Adhlayan gotra is very old. A ruler belonging to this dynasty took part in the Mahabharat. In Vishnu Puran there is reference to 176 rulers of this dynasty. Their capital was Jhirka Kalan. A rock edict of this dynasty has also been found, which tells us how Bindusara conquered the Andhra Kings.

There is another village Ferozepur Jhirka which is a tahsil in Gurgaon district in Haryana

गणेश बेरवाल[10] ने लिखा है कि राजगढ़ के बारे में सरकारी गज़ट में अंकित है कि यह महान थार रेगिस्तान का गेट है, जहां से होकर दिल्ली से सिंध तक के काफिले गुजरते हैं। 1620 ई. के पहले यहाँ प्रजातांत्रिक गणों की व्यवस्था थी जिसमें भामू, डुडी, झाझरिया, मलिक, पूनीयां, राड व सर्वाग गणतांत्रिक शासक थे । जैतपुर पूनीया गाँव था जहां से झासल, भादरा (हनुमानगढ़) तक का बड़ा गण था। जिसका मुख्यलय सिधमुख था। गण में एक ही व्यक्ति सिपाही भी था और किसान भी। लड़ाई होने पर पूरा गण मिलकर लड़ता था। राठोड़ों की नियमित सेना ने इनको गुलाम बनाया।
जर्मनी में अपजल प्रशोधन संयंत्र
**अपजल** अथवा **अपशिष्ट जल**, वह कोई भी जल है जिसकी गुणवत्ता, मानवीय प्रभाव के कारण प्रतिकूल रूप से प्रभावित हुई हो। नगरों में इस अपशिष्ट जल का वहन आमतौर से किसी संयुक्त सीवर या स्वच्छता सीवर के द्वारा किया जाता है, तथा तदुपरान्त इसका उपचार किसी अपजल उपचार संयंत्र या सेप्टिक टैंक के मार्फत किया जाता है। उपचारित अपजल का निस्तारण एक निस्सारी मलप्रणाल (सीवर) के माध्यम से किसी जल निकाय में किया जाता है।

मल तथा मूत्र से संदूषित मलजल को भी अक्सर, अपजल का ही एक प्रकार माना जाता है। मलजल में घरेलू, नगरपालिका या औद्योगिक तरल अपशिष्ट उत्पाद शामिल होते हैं जिनका निपटान किसी नाले या मलप्रणाल के द्वारा किया जाता है। कभी कभी इसे एक निर्वात अपशिष्ट संग्राहक वाहन (ट्रक के ऊपर लगे टैंक पर लगा निर्वात पंप), के द्वारा भी निपटाया जाता है। 

मल-व्यवस्था या सीवरेज वह भौतिक बुनियादी ढांचा है जिसमें पाइपों, पंपों, स्क्रीन और नालियों की एक प्रणाली होती है जिसके द्वारा अपजल का वहन उसके उद्गम स्थल से उसके उपचार स्थल तक किया जाता है। कुछ मामलों जैसे कि सेप्टिक टैंक प्रणाली में मलजल का उपचार उसके उद्गम स्थल पर ही किया जाता है।

सन्दर्भ
-------

इन्हें भी देखें
---------------

* अपशिष्ट जलोपचार (Wastewater treatment)
न्याय या तर्क में, किसी अ-यथार्थ या अ-प्रत्यक्ष कारण के आधार पर कोई बात सिद्ध करना **अन्यथासिद्धि** कहलाती है। इसे तर्कदोष माना गया है। उदाहरण के लिए, कहीं कुम्हार, दण्ड या गधे को देखकर यह सिद्ध करना कि वहाँ घट (घड़ा) है - यह अन्यथासिद्धि है।

न्यायदर्शन में पाँच प्रकार की अन्यथासिद्धियों का वर्णन मिलता है। घड़े की उत्पत्ति में दण्डत्व, दण्ड का रूप, आकाश, कुम्हार का पिता और मिट्टी लाने वाला गधा, ये अन्यथासिद्ध कारण हैं। अन्यथासिद्धि की यह कल्पना न्यायशास्त्र में सर्वप्रथम गंगेश उपाध्याय (13वीं शताब्दी) से प्रारम्भ हुई। 

यद्यपि भाषापरिच्छेद आदि ग्रन्थान्तरों में पाँच प्रकार की अन्यथासिद्धि बतायी गयी है। तथापि चिन्तामणिकार के मतानुसार अन्यथासिद्धि के तीन ही भेद हैं तथा इन्हीं तीनों में पाँचों गतार्थ हो जाते हैं। पाँच अन्यथासिद्ध हैं- दण्डत्व-दण्डरूप-आकाश-कुलालजनक तथा रासभ । इनमें प्रथम और द्वितीय एक ही ( प्रथम ) अन्यथासिद्धि में गतार्थ हो जायेंगे तथा तृतीय और चतुर्थ भी एक ही ( द्वितीय ) अन्यथासिद्धिमें गतार्थ हो जायेंगे । पञ्चम स्वतन्त्र अन्यथासिद्धि ( तृतीय ) होगी। वस्तुतस्तु पञ्चम अन्यथासिद्धि में ही सभी गतार्थ हो सकते हैं । इसलिये वस्तुगत्या एक ही अन्यथासिद्धि है।

दीपिकाकार प्रतिपादित तीन अन्यथासिद्धियाँ निम्नलिखित हैं—जिसके साथ ही जिसका जिसके प्रति पूर्ववृत्तित्व अवगत होता है, उसके द्वारा वह अन्यथासिद्ध हो जाता है। जैसे, तन्तु के साथ ही तन्तुरूप एवं तन्तुत्व पट के प्रति पूर्ववृत्ति होता है, इसलिये तन्तु से तन्तुरूप एवं तन्तुत्व अन्यथासिद्ध हो जाता है।

एवं दूसरे के प्रति पूर्ववृत्तित्व ज्ञात होनेपर ही जिसका जिसके प्रति पूर्ववृत्तित्व अवगत होता है, वह उसके प्रति अन्यथासिद्ध होता है। जैसे, शब्द के प्रति पूर्ववृत्तित्व ज्ञात होनेपर ही आकाश का घट के प्रति पूर्ववृत्तित्व ज्ञात होता है, इसलिये घट के प्रति आकाश अन्यथासिद्ध है।

एवं अन्यत्र क्लुप्त ( निश्चित ) नियत पूर्ववृत्ति से ही कार्य हो सकने पर उसका सहभूत जो होगा, वह उस कार्य के प्रति अन्यथासिद्ध होगा । जैसे, अपाकजस्थल में गन्ध के प्रति निश्चितरूप से गन्धप्रागभाव ही पूर्ववृत्ति ( कारण ) होता है, इसलिये पाकजस्थल में भी गन्ध के प्रति गन्धप्राग्भाव ही कारण होगा । अतः यहाँ गन्धकार्य के प्रति रूपप्रागभाव अन्यथासिद्ध है।
**अनुष्टुप छन्द** संस्कृत काव्य में सर्वाधिक प्रयुक्त छन्द है, इसका वेदों में भी प्रयोग हुआ है।। रामायण, महाभारत तथा गीता के अधिकांश श्लोक अनुष्टुप छन्द में ही हैं।इसमें कुल - ३२ वर्ण होते हैं - आठ वर्णों के चार पाद। हिन्दी में जो लोकप्रियता और सरलता दोहा की है वही संस्कृत में अनुष्टुप की है। प्राचीन काल से ही सभी ने इसे बहुत आसानी के साथ प्रयोग किया है। गीता के श्लोक अनुष्टुप छन्द में हैं। आदि कवि वाल्मिकी द्वारा उच्चारित प्रथम श्लोक (*मा निषाद प्रतिष्ठा*) भी अनुष्टुप छन्द में है।

संरचना
------

अनुष्टुप् छन्द में चार पाद होते हैं। प्रत्येक पाद में आठ वर्ण होते हैं। इस छन्द के प्रत्येक पद/चरण का छठा वर्ण गुरु होता है और पंचमाक्षर लघु होता है। प्रथम और तृतीय पाद का सातवाँ वर्ण गुरु होता है तथा दूसरे और चौथे पाद का सप्तमाक्षर लघु होता है। इस प्रकार पादों में सप्तमाक्षर क्रमश: गुरु-लघु होता रहता है - अर्थात् प्रथम पाद में गुरु, द्वितीय पाद में लघु, तृतीय पाद में गुरु और चतुर्थ पाद में लघु।
प्रत्येक आठवें वर्ण के बाद यति होती है।

इसी को श्लोक के रूप में इस प्रकार कहते हैं -

श्लोके षष्ठं गुरु ज्ञेयं सर्वत्र लघु पंचमम्।   
द्विचतुष्पादयोर्ह्रस्वं सप्तमं दीर्घमन्ययोः॥

वैदिक उदाहरण
------------

```
उदाहरण - ऋग्वेद में मिलता है (३.५३.१२)
```

य इमे रोदसी उभे अहमिन्द्रम तुष्टवम्।   

विश्वामित्रस्य रक्षति ब्रह्मिदं भारतं जनम्।।

वेदों में इसके विभेद स्वरूप महापद पंक्ति (३१ वर्णों वाला) और विराट् भी अनुष्टुप के ही रूप माने गए हैं।
**जिबाउती का ध्वज** (सोमाली: *Calanka Jabuuti*, अरबी: *علم جيبوتي*‎, फ़्रान्सीसी: फ़्रान्सीसी‎) जिबाउती का राष्ट्रीय ध्वज है। इसे 27 जून 1977 को इस देश की फ़्रांस से स्वतंत्रता के बाद स्वीकृत किया गया था।  हलका नीला रंग आसमान और समन्दर तथा ईसा सोमाली का प्रतिनिधित्व करता है। हरा रंग शांति का प्रतीक है और लाल तारा एकजुटता और स्वतंत्रता में शहीदों के खून का प्रतीक है। जिबाउती के राष्ट्र गान में किसी परिवार का उल्लेख नहीं है।

इतिहास
------

जिबाउती की स्वतंत्रता का जश्न देश के झंडे के साथ।
फ़्रेंच सोमालिलैंड की स्थापना से पूर्व तजूरा की सलतनत के ध्वज को ही इस क्षेत्र के लिए प्रयोग में लाया जाता था। जिबाउती के ध्वज की संरचना 1970 में हुई। इसे 1977 मे स्वीकृत किया गया।

सन्दर्भ
-------

1. ↑  Anjali Kamath. *Flag Book*. Popular Prakashan. पृ॰ 19. आई॰ऍस॰बी॰ऍन॰ 978-81-7991-512-7.
2. 1 2  "flag of Djibouti". *Encyclopædia Britannica*. मूल से 16 मार्च 2014 को पुरालेखित. अभिगमन तिथि 15 September 2014.

  


| * दे
* वा
* सं
राष्ट्रीय ध्वज एवं राज्यचिह्न |
| --- |
| राष्ट्रीय ध्वज | सार्वभौमिक राष्ट्र ·  परतन्त्र क्षेत्र ·  अमान्य राज्य ·  पूर्व स्वतन्त्र राज्य |
| राज चिह्न | सार्वभौमिक राष्ट्र ·  परतन्त्र क्षेत्र ·  अमान्य राज्य |
**जिब्राल्टर विद्युत प्राधिकरण** (अंग्रेज़ी: Gibraltar Electricity Authority) जिब्राल्टर की सरकार के अन्तर्गत आने वाला अभिकरण है जो जिब्राल्टर में बिजली आपूर्ति सम्बंधित क्रियाकलापों का विनियमन करता है। प्राधिकरण की स्थापना 
28 मार्च 2003 के दिन जिब्राल्टर सरकार द्वारा जिब्राल्टर विधानसभा में पारित किए गए जिब्राल्टर विद्युत प्राधिकरण अधिनियम 2003 के पश्चात हुई थी। इसका उद्देश्य जिब्राल्टर की असैनिक आबादी के लिए बिजली का निर्माण तथा उसका वितरण करना है।

इतिहास
------

वर्ष 1890 में जिब्राल्टर की औपनिवेशिक सरकार ने वेल्स के विद्युत अभियंता विलियम हैनरी प्रीस (1834–1913) को जिब्राल्टर की भूमि पर बिजली उत्पन्न करने की उपयुक्तता को खोजने का कार्यभार सौपा। 15 सितम्बर 1896 के दिन किंग्स बैस्टियन पावर स्टेशन का निर्माण कार्य शुरू हुआ। इसे शुरू करने के लिए इलेक्ट्रिक लाईट ऑर्डिनेंस 1892 के तहत ऋण इकट्ठा किया गया था। जिब्राल्टर में बिजली का सबसे पहला प्रदर्शन अप्रैल 1897 में किया गया। 9 मार्च 1898 के दिन इलेक्ट्रिक लाईट डिपार्टमेंट की स्थापना हुई।

जिब्राल्टर की सरकार ने 28 मार्च 2003 के दिन जिब्राल्टर विधानसभा में जिब्राल्टर विद्युत प्राधिकरण अधिनियम 2003 पारित किया जिसके परिणामस्वरूप जिब्राल्टर विद्युत प्राधिकरण की स्थापना हुई। प्राधिकरण का उद्देश्य जिब्राल्टर की असैनिक आबादी के लिए बिजली का निर्माण और उसका वितरण करना है।

सन्दर्भ
-------

1. ↑  "Gibraltar Electricity Authority – About Us". Gibelec.gi. Official website of the Gibraltar Electricity Authority. मूल से 29 अक्तूबर 2012 को पुरालेखित. अभिगमन तिथि 17 दिसम्बर2012. `|accessdate=` में तिथि प्राचल का मान जाँचें (मदद)
2. 1 2  "Gibraltar Electricity Authority – History". Gibelec.gi. Official website of the Gibraltar Electricity Authority. मूल से 30 अगस्त 2012 को पुरालेखित. अभिगमन तिथि 17 दिसम्बर 2012.
3. ↑  "Gibraltar Electricity Authority Act 2003 – Establishment and Constitution of the Authority" (PDF). gibraltarlaws.gov.gi. लॉ ऑफ़ जिब्राल्टर. पृ॰ 7. मूल (पीडीऍफ़) से 25 जुलाई 2012 को पुरालेखित. अभिगमन तिथि 17 दिसम्बर 2012.

बाहरी कड़ियाँ
-------------

* आधिकारिक वेबसाइट

| * दे
* वा
* सं
जिब्राल्टर की एजेंसियाँ ​​और प्राधिकरण |
| --- |
| एजेंसियाँ | • सीमाएँ और तटरक्षा एजेंसी • केयर एजेंसी • संस्कृति और विरासत एजेंसी • पर्यावरणीय एजेंसी • हाउसिंग वर्क्स एजेंसी |
| प्राधिकारी | • विद्युत प्राधिकरण • स्वास्थ्य प्राधिकरण • बंदरगाह प्राधिकरण • स्पोर्ट्स एण्ड लेज़र प्राधिकरण |
पृथ्वी का अक्षीय झुकाव २३.४४° है
**अक्षीय झुकाव** खगोलशास्त्र में किसी कक्षा में परिक्रमा करती खगोलीय वस्तु के घूर्णन अक्ष (एक्सिस) और उसकी कक्षा पर खड़े किसी काल्पनिक लम्ब (परपॅन्डीक्यूलर) के बीच बने कोण (ऐंगल) को कहते हैं।

अगर किसी पृथ्वी जैसी गोल वस्तु की दोनों मुख हिलावाटों को देखा जाए - अपने अक्ष पर घूर्णन (रोटेशन) और सूरज के इर्द-गिर्द परिक्रमा - तो अक्षीय झुकाव होने से उसके ध्रुव कक्षा (ऑरबिट) के मार्ग के ठीक ऊपर या नीचे नहीं होते। एक ध्रुव कक्षा से ज़रा अन्दर सूरज के थोड़ा अधिक समीप होता है और दूसरा कक्षा से ज़रा बाहर सूरज से थोड़ा दूर। परिक्रमा करते हुए कुछ देर बाद अन्दर वाला ध्रुव बाहर आ जाता है और दूसरा वाला अन्दर। यही मौसम बदलने का मुख्य कारण है - जब दक्षिणी ध्रुव अन्दर को होता है तो दक्षिणी गोलार्ध (हेमिस्फ़ीयर) में गर्मी का मौसम चलता है और उत्तरी में सर्दी का। छह महीने बाद जब पृथ्वी अपनी कक्षा के दूसरी पार होती है तो पासा पलट जाता है - दक्षिणी गोलार्ध (हेमिस्फ़ीयर) में सर्दियाँ होती हैं और उत्तरी में गर्मियाँ।

इन्हें भी देखें
---------------

* घूर्णन अक्ष
* कक्षा (भौतिकी)
* कक्षीय झुकाव, ध्यान दें की अक्षीय झुकाव इससे बिलकुल अलग है

सन्दर्भ
-------

1. ↑  Earth's climate: past and future, William F. Ruddiman, Macmillan, 2001, ISBN 978-0-7167-3741-4, *... The effect of Earth's elliptical orbit on its seasons is small, enhancing or reducing the intensity of radiation received by only a few percentage points. The main cause of the seasons is the direction of tilt of Earth's axis in its orbit around the sun ...*
2. ↑  A traveler's guide to Mars: the mysterious landscapes of the red planet, William K. Hartmann, Workman Publishing, 2003, ISBN 978-0-7611-2606-5, *... The tilt affects the climate, because high axial tilt points the summer polar cap toward the sun ...*
तस्वीर खिंचवाते हुए लोग अक्सर अत्यधिक आत्मचेतना के कारण अपना शरीर कस लेते हैं और अपने आम रूप से अधिक गंभीर लगते हैं - 1915 में तस्वीर खिचवाते बुल्गारिया के एक नवविवाहित दम्पति
**अत्यधिक आत्मचेतना​** (अंग्रेज़ी: self-consciousness) स्वयं के बारे में अत्यधिक चेतना को कहते हैं। यह साधारण आत्मबोध और आत्मचेतना से भिन्न दशा है। इसमें दूसरों द्वारा साधारण स्तर से अधिक परखे जाने या देखे जाने की अप्रिय भावना हो सकती है। मनोविज्ञान में अत्यधिक आत्मचेतना को कभी-कभी संकोच, शर्म या संविभ्रम (paranoia) की स्थितियों से सम्बंधित पाया जाता है। इस से व्यथित लोग अक्सर लगातार यह अनुमान लगाने में जुटे रहते हैं कि दूसरे उन्हें देखकर या सुनकर उनके बारे में क्या सोच रहे हैं और अपने प्रकट रूप पर ज़रुरत से अधिक ध्यान देते हैं।

काल्पनिक दर्शक
--------------

कुछ मनोवैज्ञानिकों के अनुसार अत्यधिक आत्मचेतना​ अक्सर किशोरावस्था में शुरू होती है और इसमें पीड़ित व्यक्ति को लगता है कि अन्य लोग उसे देख रहे हैं जबकि वास्तव में उसपर लोगों का ध्यान कम होता है या बिलकुल ही नहीं होता। इन 'काल्पनिक दर्शकों' (imaginary audience) के बारे में सोचने से व्यक्ति खुलकर अपने व्यक्तित्व के अनुसार काम नहीं कर पाता। वह अपनी बोलचाल और अन्य व्यवहारों पर अनुचित लगाम लगा लेता है।

इन्हें भी देखें
---------------

* चेतना
* बोध

सन्दर्भ
-------

1. ↑  The Self-Conscious Emotions: Theory and Research, Jessica L. Tracy, Richard W. Robins, June Price Tangney, pp. 246, Guilford Press, 2007, ISBN 978-1-59385-486-7, *... Thus, embarrassment, shyness, and shame are all self-conscious states that depend, in part, on people's concern for what others may be thinking of them, but they are phenomenologically distinct ...*
2. 1 2  Nebraska Symposium on Motivation, 1992 (Volume 40 of Current Theory and Research in Motivation), pp. 43, University of Nebraska Press, 1993, ISBN 978-0-8032-7576-8, *... imaginary audience ... serves to constrain or inhibit self-expression ... Public self -awareness is a prototypical 'state' version of the Coolean self. The publicly self-aware person is always checking and adjusting his or her behavior with respect to projections about what others think ...*
अन्तरिक्ष में पहली बार जिन्निया नामक फूल उगाया गया है।

परिचय
-----

नासा द्वारा 16 जनवरी 2016 को जारी सूचना के अनुसार वैज्ञानिकों ने अंतरर्राष्ट्रीय स्पेस स्टेशन में एक फूल उगाने में सफलता प्राप्त की. यह अमेरिका में पाया जाने वाला जिन्निया नामक फूल है।

यह पहली बार हुआ है जब वैज्ञानिकों ने पृथ्वी से बाहर कोई फूल खिलाया है। शून्य गुरुत्वाकर्षण के बावजूद इसकी पैदावार की गयी।

इसकी बनावट काफी हद तक सूरजमुखी के फूल जैसी है जिसे खाने लायक भी बताया गया है।

विस्तार
-------

नासा के वैज्ञानिक स्कॉट केली ने ट्वीट के जरिए जानकारी दी कि जिन्निया फूल अमेरिका में उगाया जाता है तथा इसे सलाद के रूप में भी खाया जा सकता है। अंतरिक्ष वैज्ञानिक इस सफल प्रयोग को अंतरिक्ष विज्ञान जगत में एक बड़ी उपलब्धि मान रहे हैं।

यह पौधा स्पेस सेंटर में मौजूद वेजी सिस्टम के माध्यम से उगाया गया, जिसमें लाल, नीले और हरे रंग की एलईडी लाइट का प्रयोग किया जाता है।

इसके साथ ही अब अंतरिक्ष में पौधों और कुछ और जरूरी बातों पर भी गहन अध्यययन किया जा सकेगा। इससे पहले मई 2014 में अंतरर्राष्ट्रीय स्पेस स्टेशन में मौजूद नासा की लैब में एक सब्जीस को सफलतापूर्वक उगाया गया था।

सन्दर्भ
-------
**अदिति चौहान** एक भारतीय महिला पेशेवर फुटबॉलर है जो वेस्ट हैम यूनाइटेड लेडीज और भारत की महिला फुटबॉल टीम के लिए एक गोलकीपर के रूप में खेलती हैं। उनका जन्म २० नवम्बर १९९२ को हुआ था और बचपन से ही वह विभिन्न खेलों में शामिल है, उन्होंने कराटे और बास्केटबॉल में भाग लिया।

करियर
-----

बास्केटबॉल में अच्छा प्रयास दिखाने के बाद उन्हें युवा राज्य टीम के लिए चुना गया था। बास्केटबॉल के माध्यम से, चौहान ने बॉल की अच्छी पकड़ और अच्छे एथलेटिक निर्माण का विकास किया। और वह एक गोलकीपर के रूप में फुटबॉल टीम के लिए परीक्षण में भाग लेने के लिए अपने कोच द्वारा आश्वस्त हुई। और वह सफल हुई और १५ वर्ष की आयु में, दिल्ली यू 119 टीम के लिए उपस्थित हुई।

उन्होंने लॉबबरो विश्वविद्यालय से खेल प्रबंधन में एमएससी पूरी की और उनकी फुटबॉल टीम का प्रतिनिधित्व भी किया। अगस्त २०१५ में, चौहान वेस्ट हैम यूनाइटेड लेडीज़ में शामिल हो गयी। उन्होंने १६ अगस्त २०१५ को कोवेंट्री देवियों द्वारा ०-५ की हार से अपनी शुरुआत की और ऐसा करने से इंग्लैंड में प्रतिस्पर्धात्मक रूप से खेलने के लिए भारत की राष्ट्रीय महिला टीम की पहली खिलाड़ी बन गई और अंग्रेजी लीग फुटबॉल में खेलने वाली पहली भारतीय महिला।

राष्ट्रिय टोली
--------------

अदिति चौहान को १७ साल की उम्र में भारत यू-१९ पक्ष के साथ परीक्षण के लिए चुना गया था। और वह भारत की महिला टीम का हिस्सा थी जो श्रीलंका में २०१२ साफ महिला चैंपियनशिप जीती थी। और 
वह इंग्लैंड में "एशियाई महिला फुटबॉलर" २०१५ वर्ष की पुरस्कार के पहली प्राप्तकर्ता थी।

सन्दर्भ
-------

1. ↑   "My Football journey in India". Women's Soccer United. 24 February 2015. Retrieved 30 May 2015.
2. ↑  "EPL club West Ham United Ladies signs Indian women's team goalkeeper Aditi Chauhan". India Today. Retrieved 17 August 2015.
3. ↑  Thomas-Mason, Lee (21 August 2015). "Exclusive: How West Ham's record breaking goalkeeper Aditi Chauhan became an international role model".  Archived 2017-05-26 at the Wayback Machine. Retrieved 3 December 2015. External link in |publisher= (help)
4. ↑  "My Football journey in India". Women's Soccer United. 24 February 2015. Retrieved 30 May 2015
5. ↑  Deep Singh, Kunwar (2 January 2013). "Indian Football: Exclusive Interview : Aditi Chauhan – "A Lot Can Still Be Done If The Media Pays A Little More Attention"". The Hard Tackle. Retrieved 30 May 2015.
**अन्विता अब्बी** (जन्म ९ जनवरी १९४९) एक भारतीय भाषाविद और अल्पसंख्यक भाषाओं की विद्वान हैं। भाषा विज्ञान के क्षेत्र में उनके योगदान के लिए भारत सरकार ने उन्हें २०१३ में, पद्म श्री को चौथी उच्चतम नागरिक पुरस्कार प्रदान करके उन्हें सम्मानित किया था।

अन्विता अब्बी का जन्म ९ जनवरी १९४९ को आगरा में हुआ था। १९६८ में उन्होंने ने दिल्ली विश्वविद्यालय से अर्थशास्त्र (बीए ऑनर्स) में स्नातक प्राप्त की। उन्होंने १९७० में पहले डिवीजन और प्रथम रैंक के साथ दिल्ली विश्वविद्यालय से ही भाषाविज्ञान में मास्टर डिग्री (एमए) हासिल की। और १९७५ में कॉर्नेल विश्वविद्यालय, इथाका, यूएसए, से पीएचडी की। उन्होंने ने कैनसस स्टेट यूनिवर्सिटी में फ़रवरी १९७५ में दक्षिण एशिया मीडिया केंद्र के निदेशक के रूप में अपना करियर शुरू किया और वाहा एक साल तक काम किया।

व्यावसायिक कार्य और सदस्यता
---------------------------

दुनिया भर के कई विश्वविद्यालयों से अब्बी को आमंत्रित किया और उन्होंने निम्नलिखित विश्वविद्यालयों में पढ़ाया है:

* कन्सास स्टेट विश्वविद्यालय
* उन्नत भाषाविज्ञान संस्थान, उस्मानिया विश्वविद्यालय, हैदराबाद
* दक्षिण एशिया संस्थान, हीडलबर्ग विश्वविद्यालय, हीडलबर्ग
* कॉर्नेल विश्वविद्यालय
* साइराक्यूस विश्वविद्यालय

पुरस्कार और मान्यता
-------------------

* राष्ट्रीय लोक भाषा सम्मान - गांधी हिन्दुस्तानी साहित्य सभा - २००३
* फैलोशिप - अखिल भारतीय उन्नत अध्ययन संस्थान, शिमला - २००१
* स्वर्ण पदक - दिल्ली विश्वविद्यालय - १९७०

सन्दर्भ
-------

1. ↑  "JNU CV" (PDF). JNU CV. 2014. मूल (PDF) से 28 अक्तूबर 2014 को पुरालेखित. अभिगमन तिथि 27 October 2014.
2. ↑  "Andamanese CV" (PDF). Andamanese. 2014. मूल (PDF) से 28 अक्तूबर 2014 को पुरालेखित. अभिगमन तिथि 27 October 2014.
3. ↑  "JNU Profile". JNU. 2014. मूल से 9 मार्च 2014 को पुरालेखित. अभिगमन तिथि 27 October 2014.
4. ↑  "JNU Memberships". JNU. 2014. मूल से 28 अक्तूबर 2014 को पुरालेखित. अभिगमन तिथि 27 October 2014.
5. ↑  "JNU awards". JNU. 2014. मूल से 28 अक्तूबर 2014 को पुरालेखित. अभिगमन तिथि 27 October 2014.
Reaction to the death of George Floydसाँचा:SHORTDESC:Reaction to the death of George Floyd

मिनियापोलिस पुलिस विभाग के एक अधिकारी डेरेक चौविन के हाथों जॉर्ज फ्लॉयड की मृत्यु के बाद 26 मई 2020 को मिनियापोलिस में अशांति शुरू हुई। प्रदर्शनों और विरोध प्रदर्शनों को शुरू में शांतिपूर्ण तरीके से समाप्त कर दिया गया था, लेकिन एक पुलिस उपद्रव में खिड़कियों को तोड़ दिया गया था, दो दुकानों में आग लगा दी गई थी, और महानगर में अन्य दुकानों को लूट लिया गया था और क्षतिग्रस्त कर दिया गया था। [१] कानून प्रवर्तन ने आंसू गैस की शूटिंग और रबर की गोलियों को भीड़ में मारकर जवाब दिया।

फ्लॉयड को मिनेसोटा के मिनियापोलिस में ‘कप फूड्स’ स्टोर के बाहर पुलिस ने पहले हिरासत में लिया, फ़िर उसकी गर्दन पर घुटनों के बल ( 8 मिनट 46 सेकेण्ड तक ) अपनी जेब में हाथ डाले हुए ऐसे बैठा रहा मानों कोई शेर हिरण को दबोचे हुए हों। इस दौरान फ्लॉयड 6 बार बेहोश भी हुए लेकिन शोविन का वह क्रूर ‘शो’ तबतक चलता रहा जबतक फ्लॉयड की मृत्यु नहीं हो गयी।

यह मृत्यु महज़ 20 डॉलर के नकली नोट को लेकर आरंभ हुए उस विवाद के कारण हुई जिसे देकर फ्लॉयड ने ‘कप फूड्स’ नामक स्टोर से सिगरेट का एक डब्बा ख़रीदा था। जब स्टोरवाले को उन्होंने 20 डॉलर का भुगतान किया तो उन्हें लगा कि यह नकली है और इसकी सूचना उन्होंने तुरंत पुलिस को दी। मिनियापोलिस में यह एक प्रोटोकॉल भी है कि यदि कोई नकली रुपये पकड़ में आएं तो उनकी सूचना आपराधिक सेल अधिकारियों को दिया जाए। 

जॉर्ज फ्लॉयड के साथ हुए इस अमानवीय व्यवहार की निंदा करते हुए ‘नेशनल एसोसिएशन फॉर द एड्वांमेंट ऑफ़ कलर्ड पीपल’ ने कहा कि – "ये हरकतें हमारे समाज में काले लोगों के खिलाफ़ एक खतरनाक मिसाल बनाती हैं जो नस्लीय भेदभाव, ज़ेनोकोविया और पूर्वाग्रह से प्रेरित है। हम अब और मरना नहीं चाहते।" यह वक्तव्य वाकई में अश्वेत समुदाय की पीड़ा को अभिव्यक्त करने जैसा है।

जॉर्ज फ्लॉयड के ये अंतिम शब्द ‘आई कांट ब्रीद…’ आज लोगों के लिए मंत्र-सा बन गया है। अमेरिका के पूर्व राष्ट्रपति बराक ओबामा (प्रथम अश्वेत राष्ट्रपति) फ्लॉयड की मृत्यु पर गहरा शोक व्यक्त करते हुए लिखते हैं – "मैंने वह वीडियो देखा और मैं रोया। इस घटना ने मुझे एक तरह से तोड़कर रख दिया।"

संदर्भ
------

1. ↑  मेरा रंग (2020-09-05). "समानता का संघर्षः अमेरिका की अश्वेत क्रांति पर एक दृष्टि, रोजा पार्क्स से जॉर्ज फ्लॉयड तक". *MeraRanng- स्त्री विमर्श, फेमिनिज़्म हिंदी में, महिला सशक्तिकरण*. अभिगमन तिथि 2021-06-14.
**अन्या-जोसेफ़िन मैरी टेलर-जॉय** (/ˈænjə/ ANN-yə;  जन्म 16 अप्रैल 1996) एक अभिनेत्री हैं। उन्होंने गोल्डन ग्लोब अवॉर्ड और स्क्रीन एक्टर्स गिल्ड अवॉर्ड समेत कई पुरस्कार जीते हैं। उनका बाफ़्ता फिल्म पुरस्कार और प्राइमटाइम एमी पुरस्कार के लिए नामांकन भी किया गया है।

टेलर-जॉय ने टेलीविज़न क्राइम ड्रामा *पीकी ब्लाइंडर्स* (2019-2022) के पाँचवें और छठे सीज़न में अभिनय किया। उन्होंने पीरियड ड्रामा *एम्मा* (2020) में एम्मा वुडहाउस की भूमिका निभाई जिसके लिए उनका नामांकन गोल्डन ग्लोब अवार्ड के लिए किया गया।

जन्म
----

टेलर-जॉय का जन्म 16 अप्रैल 1996 को मियामी, फ्लोरिडा में हुआ था। उनके पिता का नाम डेनिस एलन टेलर था जो बैंकर थे। उनकी माँ जेनिफ़र मरीना जॉय एक मनोवैज्ञानिक थीं। उनकी माँ का जन्म जाम्बिया में एक अंग्रेजी राजनयिक पिता डेविड जॉय के घर हुआ था जिनकी माँ बार्सिलोना की रहने वाली एक स्पेनी महिला थीं।

अभिनय
-----

टेलर-जॉय ने अभिनय में अपना भविष्य बनाने के लिए 16 साल की उम्र में स्कूल छोड़ दिया था। उन्होंने कई छोटी टेलीविज़न भूमिकाएँ निभाईं। इसके बाद उन्हें हॉरर फिल्म द विच (2015) में किए गए अभिनय से सफलता मिली। टेलर-जॉय ने बाद में हॉरर फिल्म *स्प्लिट* (2016), *इट्स सीक्वल ग्लास* (2019) और ब्लैक कॉमेडी *थोरोब्रेड्स* (2017) में अभिनय किया।

पुरस्कार
--------

उन्होंने 2017 कैनेस फिल्मोत्सव में ट्रॉफ़ी चोपार्ड जीता।

संदर्भ
------

1. ↑  ग्रहम, एडम (8 मार्च 2018). "'थ्रुब्रेड्स' स्टार अन्या टेलर-जॉय'स लाइफ़ अ व्हर्लविंड". *द टेट्रॉयट न्यूज़*. मूल से 28 मार्च 2019 को पुरालेखित. अभिगमन तिथि 10 सितंबर 2021.
2. ↑  "द स्पैनिश फ़ैमिली ऑफ़ अन्या, द एक्ट्रेस ऑफ़ जंबितो दे दामा: हर ग्रैंडमदर'स शॉप इन ज़रागोज़ा". *द कैनेडियन न्यूूज़*. 7 मार्च 2021. मूल से 8 मार्च 2021 को पुरालेखित. अभिगमन तिथि 7 मार्च 2021.

बाहरी कड़ियाँ
-------------

|  |  |
| --- | --- |
|  | **Anya Taylor-Joy** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर अन्या टेलर-जॉय
| क़ुरआन |
| --- |
| क़ुरआन ख़ुशनवीसी |
| इबारत
* अध्याय
	+ सूरओं की सूची
	+ मक्कन
	+ मदीनन

* आयह(पद्यांश)
* भाग
* *हरूफ़ मुक़त्तआत*
 |
| विषय-वस्तु (अवयव)
* जानवर
* प्रलय (इस्लाम)
* महिला शख़्सियतें
* ईश्वर
* आख्यान(वृत्तांत)
* चमत्कार
* किस्सें
* पैग़ंबर
* विज्ञान
 |
| पाठन(पढ़ना)
* तक़रीर(वक्तृत्व)
* याद (कंठस्थ)
* क़ारी (वाचक)
* तालीम
* रफ़्तार (गति)
 |
| अनुवाद
* सूची
* हिन्दी अनुवाद
 |
| इतिहास (तारीख़)
* समरक़ंद कुफ़ी क़ुरआन
* सनआ हस्तलेख
* तोपक़ापी हस्तलेख
* बर्मिंघम हस्तलेख
 |
| स्पष्टीकरण
* खण्डन
* आख्यान
* रहस्यवाद की व्याख्या
* अयातों से संबंधित लोगों की सूची
	+ नाम से उल्लिखित

* हालाते-इलहाम(Revelation)
 |
| संबंधित
* अलोचना
* अद्वितीयता
* क़ुरआन और रिवायत (परंपरा)
* क़ुरआनियत
* शिया नज़रिया
* डिजिटल क़ुरआन
 |
| * श्रेणी
* प्रवेशद्वार इस्लाम
* किताब
 |
| * दे
* वा
* सं
 |

**सूरा अल-बय्यिना** (अरबी: سورة البينة) (स्पष्ट साक्ष्य) कुरान का 98वां सूरा है। इसमें 8 आयतें हैं।

प्रकटीकरण काल
-------------

इस सूरा का प्रकटीकरण स्थान विवादित है, जिसे अधिकांश मदीना मानते हैं। फ़िर भी, क्योंकि इसमें बताया गया है, कि ईश्वर ने एक पैगम्बर भेजा है, इसलिये इसे मक्का से पहले प्रकट मानते हैं, ऐसी कई लोगों की दलील रही है। इब्न अज़ जु़बैर एवं अता बिन यासर इसे मदीनी बताते हैं। इब्न अब्बास और कतादाह ने प्रथम इसे मक्की फ़िर बाद में मदीनी बताया, ऐसा बताया गया है। हजरत ऐशाह ने इसे मक्की सूरा बताया है। इसके अलावा भी बहुत दलीलें रही हैं।

सार वाक्य 1-8
-------------

आरम्भ में सूरा अरबिया के बहु ईश्वर्वादियों को दोष देता है, साथ ही वे अह्ल अल किताब (أهل الكتاب) लोग भी, जो विश्वास से हट गये हैं, यानि यहूदी एवं ईसाई लोग। 

हालाँकि, उन्हें अल्लाह से केवल एक "स्पष्ट संकेत" द्वारा बयान किया जा सकता है, जो पवित्र और असत्य बोलता है - पैगंबर [[मुहम्मद] [[कुरान] कुरान]], जो ला रहा है। उचित कानूनों और नैतिकता को खो देता है। पाँचवीं आयत समझाती है कि सभी अल्लाह से मांगते हैं,

"अल्लाह की स्तुति करके उसे सच्ची श्रद्धा अर्पित करने के लिए, सलात, और दान देने के लिए। और यही सत्य का धर्म है।"

इन सरल सच्चाइयों से जुड़े लोगों को स्वर्ग के बागों की पेशकश की जाएगी, जो "नदियों के नीचे बहते हैं" उनके पुरस्कार के रूप में; क्योंकि ईश्वर उनके लिए संभव कृतियों में सर्वश्रेष्ठ हैं। हालांकि, जो दूर हो जाते हैं, वे दोज़क़ की आग से मिलेंगे।

टिप्पणी
-------

**^**  हद्दद, *Journal of the American Oriental Society*, Vol. 97, No. 4. (Oct. - Dec. 1977), pp. 519–530.

|  |  |  |
| --- | --- | --- |
| पिछला सूरा:**अल-कद्र** | **क़ुरआन** | अगला सूरा:**अल-ज़लज़ला** |
| **सूरा 98** |
| 1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
32
33
34
35
**36**
37
38
39
40
41
42
43
44
45
46
47
48
49
50
51
52
53
54
55
56
57
58
59
60
61
62
63
64
65
66
67
68
69
70
71
72
73
74
75
76
77
78
79
80
81
82
83
84
85
86
87
88
89
90
91
92
93
94
95
96
97
98
99
100
101
102
103
104
105
106
107
108
109
110
111
112
113
114

इस संदूक को: देखें • संवाद • संपादन |

सन्दर्भ
-------

बाहरी कडि़यां
-------------

 
विकिस्रोत में इस लेख से सम्बंधित, मूल पाठ्य उपलब्ध है:
***अल-बय्यिना***

* अल-बय्यिना at Sacred Texts
* अल-बय्यिना at Altafsir.com
मरियम को कुँवारे गर्भ से ईश्वर के पुत्र के जन्मे जाने की खबर देते हुए जिब्रील का चित्र
**जिब्राईल**, **जिब्रील** या **गेब्रीएल**, एक देवदूत है, जिनका किरदार यहूदी, ईसाई और इस्लाम धर्मों की कथाओं में महत्वपूर्ण है। बाइबल, कुरान तथा अन्य अनेक प्राचीन यहूदी लेखों में जिब्राईल को ईश्वर के मुख्य फ़रिश्ते के रूप में दर्शाया गया है। जिब्राईल का उल्लेख सबसे पहले दानिएल की किताब में होता है। इब्रानी भाषा में इस नाम का अर्थ है - 'ईश्वर का सामर्थ्य'। बाइबिल के पूर्वार्ध में वे दानियाल नामक नबी के लिये मसीह के राज्य संबंधी भविष्यद्वारिणों की व्याख्या करते हें। उत्तरार्ध में वे मसीह के अग्रदूत बपतिसमा-दाता याह्या का, तथा बाद में यीशु मसीह का आगामी जन्म घोषित करते हैं। ईसाई धर्म में जिब्राईल की उपासना रक्षक के रूप में की जाती है। 

इस्लाम में माना जाता है कि समय-समय पर मुहम्मद को जिब्रईल ने ही कुरान की आयतें प्रगट की थी। ऐसा माना जाता है की सबसे पहले जिब्रील ने मुहम्मद को हिरा की गुफा में सुराह अल-अलक़ की पहली आयत बतायी थी। मुस्लिम समुदाय की मान्यता के अनुसार जिब्रील, अल्लाह के द्वारा सृष्टि किया गया एक मलक या फ़रिश्ता है। इस मलक का काम यह था कि अल्लाह के आदेनुसार नबी के पास अल्लाह का आदेश या दिव्या वाणी लेकर जाता है। इसके अलावा जिब्रील ने और भी कई बार, अल्लाह की बात विभिन्न नबियों तक पहुंचाई है।

बाहरी कड़ियाँ
-------------

* Catholic Encyclopedia
* Jewish Encyclopedia
* Icons of Archangel Gabriel

|  |  |
| --- | --- |
|  | **Archangel Gabriel** से संबंधित मीडिया विकिमीडिया कॉमंस पर उपलब्ध है।  |

|  |  |
| --- | --- |
|  |  विकिसूक्ति पर ***जिब्रईल*** से सम्बन्धित उद्धरण हैं।  |

* Archangel Correspondence. Archangel Gabriel, Angelic & Planetary Symbols. Last accessed March 24, 2017.
* *Catholic Encyclopedia*. St. Gabriel the Archangel. Last accessed March 24, 2017.
* Celdrán, José Alfredo González, and Ruck, Carl A. P. Daturas for the Virgin Last accessed March 24, 2017.
* Christian Art. Icons of the Archangel Gabriel. Last accessed March 24, 2017.
* Jewish Encyclopedia.com. Gabriel. Last accessed March 24, 2017.
* Hassett, Maurice. "Early Christian Representations of Angels." *The Catholic Encyclopedia*. Vol. 1. New York: Robert Appleton Company, 1907. Last accessed March 24. 2017
पीटर करुआना
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 28 दिसम्बर 2003 के दिन आयोजित हुए थे। चुनाव जिब्राल्टर संसद की 15 सीटों के लिए हुए थे। चुनाव में देश की तीनों मुख्य दलों (जिब्राल्टर सोशल डैमोक्रैट्स, जिब्राल्टर लिबरल पार्टी और जिब्राल्टर सोशलिस्ट लेबर पार्टी) ने अपने उम्मीदवार उतारे थे।

जिब्राल्टर सोशल डैमोक्रैट्स ने अपने पिछले चुनाव का प्रदर्शन दोहराते हुए आठ सीटें प्राप्त करीं और पीटर करुआना पुनः जिब्राल्टर के मुख्यमंत्री बने। सोशल डैमोक्रैट्स की यह लगातार तीसरी जीत थी, जिसमें इन्होंने कुल मतदान का 51.5 लोकप्रिय वोट इक्ट्ठा किए।

जिब्राल्टर सोशलिस्ट लेबर पार्टी ने पाँच सीटें प्राप्त करी और संसद में मुख्य विपक्षी बनी। इस चुनाव में इन्हें दो सीट का नुकसान हुआ था। जिब्राल्टर लिबरल पार्टी ने अपने पिछले प्रदर्शन में सुधार करते हुए इस बार कुल दो सीटें प्राप्त करीं। सोशलिस्ट लेबर और लिबरल पार्टी का इस चुनाव में गठबंधन था परिणामस्वरूप इस गठबंधन ने कुल सात सीटें प्राप्त करीं।

सन्दर्भ
-------

1. 1 2 3  "Gibraltar – Gibraltar Legislative Election of 2003". Psephos.adam-carr.net. मूल से 31 जुलाई 2008 को पुरालेखित. अभिगमन तिथि 26 दिसम्बर 2012.

| * दे
* वा
* सं
जिब्राल्टर जिब्राल्टर में चुनाव और जनमत-संग्रह |
| --- |
| आम चुनाव | • 1921 • 1950 • 1953 • 1956 • 1959 • 1964 • 1969 • 1972 • 1976 • 1980 • 1984 • 1988 • 1992 • 1996 • 2000 • 2003 • 2007 • 2011 |
| यूरोपीय चुनाव | • 2004 • 2009 |
| जनमत-संग्रह | • 1967 • 2002 • 2006 |
जिब्राल्टर के 2011 में निर्वाचित मुख्यमंत्री फेबियन पिकार्डो
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 8 दिसम्बर 2011 के दिन आयोजित हुए थे। चुनाव के अंदर दो दल (जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी) तथा एक गठबंधन (जिब्राल्टर सोशलिस्ट लेबर पार्टी और जिब्राल्टर लिबरल पार्टी) ने अपने उम्मीदवार उतारे थे। चुनाव जिब्राल्टर संसद की 17 सीटो के लिए आयोजित किया गया था।

जिब्राल्टर सोशलिस्ट लेबर पार्टी और जिब्राल्टर लिबरल पार्टी के गठबंधन कुल दस सीट जीत कर नई सरकार बनाई तथा फेबियन पिकार्डो जिब्राल्टर के नए मुख्यमंत्री बने।

दल
--

चुनाव में न्यू जिब्राल्टर डेमोक्रेसी को छोड़ कर जिब्राल्टर के सभी सक्रीय दलों ने हिस्सा लिया था। जिब्राल्टर सोशलिस्ट लेबर पार्टी और जिब्राल्टर लिबरल पार्टी ने अपना गठबंधन इस चुनाव में भी जारी रखा। जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी स्वतंत्र रूप से भाग लिया।

परिणाम
------

चुनाव में जिब्राल्टर सोशलिस्ट लेबर पार्टी और जिब्राल्टर सोशल डैमोक्रैट्स ने सात-सात सीटें प्राप्त करीं। जिब्राल्टर लिबरल पार्टी को तीन सीटें मिली तथा प्रोग्रेसिव डैमोक्रेटिक पार्टी को कोई सीट प्राप्त नहीं हुई। कुल मतदान 81.4 प्रतिशत हुआ। जिब्राल्टर सोशल डैमोक्रैट्स को सबसे अधिक 81,721 वोट मिले, उसके पश्चात जिब्राल्टर सोशलिस्ट लेबर पार्टी को 59,824, जिब्राल्टर लिबरल पार्टी को 25,590 तथा प्रोग्रेसिव डैमोक्रेटिक पार्टी को केवल 7,622 वोट ही प्राप्त हुए। जिब्राल्टर सोशलिस्ट लेबर पार्टी और जिब्राल्टर लिबरल पार्टी के गठबंधन ने कुल दस सीट जीत कर नई सरकार बनाई। जिब्राल्टर सोशल डैमोक्रैट्स सात सीटों के साथ मुख्य और एकमात्र विपक्षी दल बना। 


ब • वा | दल1 | मतदान2 | % | सीट |
| --- | --- | --- | --- |
| गठबंधन | जिब्राल्टर सोशलिस्ट लेबर पार्टी | 59,824 | 34.23 | 7 |
| जिब्राल्टर लिबरल पार्टी | 25,590 | 14.65 | 3 |
| जिब्राल्टर सोशल डैमोक्रैट्स | 81,721 | 46.76 | 7 |
| प्रोग्रेसिव डैमोक्रेटिक पार्टी | 7,622 | 4.36 | — |
| कुल (मतदान 81.4%) | 174,757 | 100.00 | **17** |
| स्रोत: जिब्राल्टर सरकार |

सन्दर्भ
-------

1. ↑  "Gibraltar general election on 8 दिसम्बर". *पनोरमा*. मूल से 3 अप्रैल 2012 को पुरालेखित. अभिगमन तिथि 26 दिसम्बर 2011.
2. ↑  Oliva, Francis (9 दिसम्बर 2011). "Picardo Edges into Office with 2% Win". *जिब्राल्टर क्रॉनिकल*. मूल से 7 जनवरी 2012 को पुरालेखित. अभिगमन तिथि 26 दिसम्बर 2011.

| * दे
* वा
* सं
जिब्राल्टर जिब्राल्टर में चुनाव और जनमत-संग्रह |
| --- |
| आम चुनाव | • 1921 • 1950 • 1953 • 1956 • 1959 • 1964 • 1969 • 1972 • 1976 • 1980 • 1984 • 1988 • 1992 • 1996 • 2000 • 2003 • 2007 • 2011 |
| यूरोपीय चुनाव | • 2004 • 2009 |
| जनमत-संग्रह | • 1967 • 2002 • 2006 |
**टिंडर** एक ऑनलाइन डेटिंग और जियोसोशल नेटवर्किंग एप्लिकेशन है। टिंडर में, उपयोगकर्ता अन्य उपयोगकर्ताओं के प्रोफाइल को पसंद करने के लिए "दाईं ओर स्वाइप करें" या नापसंद करने के लिए "बाईं ओर स्वाइप करें", जिसमें उनकी तस्वीरें, एक संक्षिप्त जीवनी और उनकी रुचियों की सूची शामिल है। टिंडर एक "डबल ऑप्ट-इन" प्रणाली का उपयोग करता है जहां संदेशों का आदान-प्रदान करने से पहले दोनों उपयोगकर्ताओं को एक-दूसरे को पसंद करना चाहिए।

टिंडर को 2012 में वेस्ट हॉलीवुड में हैच लैब्स इनक्यूबेटर में आयोजित एक हैकाथॉन में सीन रेड द्वारा लॉन्च किया गया था। 2014 तक, टिंडर लगभग एक बिलियन दैनिक "स्वाइप" दर्ज कर रहा था और रिपोर्ट करता था कि उपयोगकर्ता दिन में औसतन 11 बार ऐप में लॉग इन करते हैं। 2015 में, टिंडर पांचवा सबसे ज्यादा कमाई करने वाला मोबाइल ऐप था, और 2019 तक यह सबसे ज्यादा कमाई करने वाला ऐप था। 2020 में, टिंडर के 6.2 मिलियन ग्राहक और 75 मिलियन मासिक सक्रिय उपयोगकर्ता थे। 2021 तक, टिंडर ने दुनिया भर में 65 बिलियन से अधिक मैच रिकॉर्ड किए हैं।

इतिहास
------

मूल रूप से हैच लैब्स का हिस्सा, 2012 में लॉन्च किया गया एप्लिकेशन, और 2014 तक, यह प्रति दिन लगभग एक बिलियन स्वाइप दर्ज कर रहा था। टिंडर पहले "स्वाइपिंग ऐप्स" में से एक है, जिसमें उपयोगकर्ता अन्य उपयोगकर्ताओं की तस्वीरों में से चुनने के लिए "स्वाइपिंग" गति का उपयोग करता है।

टिंडर की स्थापना सीन रेड, जोनाथन बैडेन, जस्टिन मतीन, जो मुनोज़, दिनेश मूरजानी, क्रिस गिलकज़िन्स्की और व्हिटनी वोल्फ ने की थी, जिन्होंने बाद में बम्बल शुरू करने के लिए टिंडर को छोड़ दिया। अन्य स्रोत बताते हैं कि संस्थापकों की सूची मतीन, रेड और बाडेन तक सीमित है, हालांकि यह विवादित रहा है। रैड और मतीन एक दूसरे को तब से जानते थे जब वे चौदह वर्ष के थे। बाद में उन्होंने यूएससी में एक साथ भाग लिया और इंटरनेट व्यापार क्षेत्र में प्रवेश किया। रेड ने कहा कि आवेदन के लिए प्रेरणा यह थी कि "इससे कोई फर्क नहीं पड़ता कि आप कौन हैं, आप किसी से संपर्क करने में अधिक सहज महसूस करते हैं यदि आप जानते हैं कि वे चाहते हैं कि आप उनसे संपर्क करें।"

इन्हें भी देखें
---------------

बम्बल

बाहरी कड़ियाँ
-------------

सन्दर्भ
-------
निएंडरथल खोपड़ी
**जिब्राल्टर 2** (अंग्रेज़ी: Gibraltar 2), जिसे **डेविल्स टॉवर चाइल्ड** (अंग्रेज़ी: *Devil's Tower Child*) के रूप में भी जाना जाता है, एक मादा निअंडरथल बच्चे की खोपड़ी के पाँच अवशेषों को दिया संयुक्त शीर्षक है। इनकी ख़ोज ब्रिटिश प्रवासी शासित प्रदेश जिब्राल्टर में हुई थी। जीवाश्म की ख़ोज वर्ष 1926 में डोरोथी जर्रोड द्वारा जिब्राल्टर में स्थित डेविल्स टॉवर माउसटेरियन रॉक शेल्टर में हुई थी। यह जिब्राल्टर की भूमि में पाई गई ऐसी दूसरी खोपड़ी थी। जिब्राल्टर 1, जिसकी ख़ोज जिब्राल्टर में वर्ष 1848 में हुई थी, निएंडरथल अवशेषों के इतिहास में पहली पूर्ण मानव खोपड़ी थी, परन्तु इसे अपनी यह विशेष उपाधि बीसवी शताब्दी के शुरुआत तक नहीं मील पाई थी। इकीसवी शताब्दी के शुरुआत में जिब्राल्टर 2 का पुनर्निर्माण हुआ था जिसमें उसकी संरचना में सुधार किए गए थे। जिब्राल्टर में लगातार जारी रही खुदाई और 2006 में जिब्राल्टर की गुफा में पाए गए चारकोल की रेडियोकार्बन डेटिंग से यह परिणाम मिलते हैं कि जिब्राल्टर आखिरी जीवित निएंडरथल मानवो का आश्रय स्थल था।

सन्दर्भ
-------

1. ↑  "A historical event". *7 Days - Gibraltar's Free Weekly Newspaper*. अभिगमन तिथि 22 दिसम्बर 2012.[*मृत कड़ियाँ*]
2. ↑  Rose, Edward P. F.; Stringer, Christopher B. (सितम्बर–अक्टूबर 1997). "Gibraltar woman and Neanderthal Man". *Geology Today*. Blackwell Science Ltd: 179-184. मूल से 23 फ़रवरी 2014 को पुरालेखित. अभिगमन तिथि 22 दिसम्बर 2012.सीएस1 रखरखाव: तिथि प्रारूप (link)
3. ↑  Rincon, Paul (13 सितम्बर 2006). "Neanderthals' 'last rock refuge'". *BBC News*. मूल से 10 अक्तूबर 2018 को पुरालेखित. अभिगमन तिथि 22 दिसम्बर 2012.

बाहरी कड़ियाँ
-------------

* जिब्राल्टर 2 के कम्प्यूटर द्वारा बनाए चित्र
निर्देशांक: 36°08′20″N 5°21′09″W﻿ / ﻿36.138836°N 5.352429°W﻿ / 36.138836; -5.352429

***जिब्राल्टर क्रॉनिकल*** (अंग्रेज़ी: Gibraltar Chronicle) ब्रिटिश प्रवासी क्षेत्र जिब्राल्टर में 1801 से प्रकाशित होने वाला एक राष्ट्रीय अख़बार है। यह 1821 में दैनिक बन गया था। यह जिब्राल्टर का सबसे पुराना स्थापित दैनिक अख़बार है तथा इसके साथ ही यह लगातार छपने वाला दुनिया का दूसरा सबसे पुराना अंग्रेज़ी भाषा का अख़बार भी है। इसका संपादकीय कार्यालय वाटरगेट हाउस में है और छपाई का काम न्यू हार्ब्र्स औद्योगिक क्षेत्र में होता है।

ट्रफ़ैलगर की ख़बर
-----------------

2 फ़रवरी 1826 का *जिब्राल्टर क्रॉनिकल*
अक्टूबर 1805 में ट्रफ़ैलगर के युद्ध के पाँच दिन पश्चात कथबर्ट कॉलिंगवुड, प्रथम बैरन कॉलिंगवुड, ने इंग्लैंड की तरफ़ जा रहें स्कूनर *पीक्ल* के सेनाध्यक्ष लेफ्टिनेंट ल्पेनोटियर को विजयी होने की ख़बर भेजी। प्रधानमंत्री विलियम पिट और महाराज जोर्ज तृतीय को नवम्बर 6 तक राष्ट्र के विजय होने की कोई सूचना नहीं मिल पाई थी, परिणामस्वरूप *द टाइम्स* में सूचना के प्रकाशित होने में नवम्बर 7 तक की देरी हो गई। युद्ध के एक दिन पश्चात ब्रिटिश बेड़ा एक मछली पकड़ने वाली नाव के साथ सम्पर्क में आया था, जो बाद में जिब्राल्टर में एडमिरल कॉलिंगवुड की रिपोर्ट को पहुँचाने का साधन बनी। *जिब्राल्टर क्रॉनिकल* ने विजयी होने की ख़बर अक्टूबर 23 को अंग्रेज़ी और फ़्रांसीसी भाषाओं में प्रकाशित करी, जिसमें एडमिरल कॉलिंगवुड का जिब्राल्टर के राज्यपाल हैनरी एडवर्ड फॉक्स को लड़ाई की जानकारी देता पत्र भी शामिल था।

अभिलेखागार
----------

समाचार पत्र के अभिलेखागार की केवल दो श्रंखला ही बची हैं। ये दोनों सॅट जिब्राल्टर में ही मौजूद हैं। गैरीसन लाइब्रेरी 1801 से शरू होने वाली एक सम्पूर्ण श्रंखला को रखती है, जिसमें ट्रफ़ैलगर की जीत की ख़बर देना वाला संस्करण भी शामिल है। जिब्राल्टर सरकार के खेल, संस्कृति, विरासत और युवा मंत्रालय के विभाग जिब्राल्टर आर्काइवस के पास दूसरी श्रंखला है, जिसमें केवल शुरुआती वर्षों के संस्करणों को छोड़ कर सभी मौजूद हैं।

सन्दर्भ
-------

1. ↑  "Editors". chronicle.gi. जिब्राल्टर क्रॉनिकल. मूल से 20 नवंबर 2012 को पुरालेखित. अभिगमन तिथि 3 नवम्बर 2012. Italic or bold markup not allowed in: `|publisher=` (मदद)
2. ↑  "Battle of Trafalgar, 21 अक्टूबर 1805 – The Aftermath". historyofwar.org. मूल से 30 अप्रैल 2007 को पुरालेखित. अभिगमन तिथि 3 नवम्बर 2012.
3. ↑  "Faith Matters – The Parish Magazine of St. Faith, Havant with St. Nicholas, Langstone". stfaith.com. मूल से 15 अगस्त 2007 को पुरालेखित. अभिगमन तिथि 3 नवम्बर 2012.
4. ↑  वीलर, डेनिस (2009). बैलेंटाइन परेरा, जेनिफर (संपा॰). "Gibraltar's Weather Records: The Gibraltar Chronicle, Letters, Diaries and Publications". *Gibraltar Heritage Journal*. फ्रेंड्स ऑफ़ जिब्राल्टर व जिब्राल्टर हेरिटेज ट्रस्ट. **16**: 38.

बाहरी कड़ियाँ
-------------

* आधिकारिक जालस्थल

| * दे
* वा
* सं
जिब्राल्टर के अख़बार जिब्राल्टर |
| --- |
| अख़बार | • 7 डेज़ • जिब लाइव • जिब्राल्टर क्रॉनिकल • जिबसपोर्ट • पनोरमा • द न्यू पीपल |
| पत्रिका | • बी मैगज़ीन • जिब्राल्टर मैगज़ीन • ग्लोबल मैगज़ीन • इनसाईट • अपॉन दिस रॉक |
| अप्रचलित | • एल एननसीएडोर • एल कैलपिंसा • एल फैरो डी जिब्राल्टर • जिब्राल्टर गार्डियन • जिब्राल्टर पोस्ट • वोक्स |